Кыргыз Республикасынын билим берүү

жана илим министрлигинин буйругуна

**тиркеме**

«\_\_\_» \_\_\_\_\_\_\_\_\_\_\_\_\_\_ 2021- ж.

№ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**КЫРГЫЗ РЕСПУБЛИКАСЫНЫН БИЛИМ БЕРҮҮ ЖАНА ИЛИМ МИНИСТРЛИГИ**

**ЖОГОРКУ КЕСИПТИК БИЛИМ БЕРҮҮНҮН**

**МАМЛЕКЕТТИК БИЛИМ БЕРҮҮ СТАНДАРТЫ**

**БАГЫТ: 590100 Маалыматтык коопсуздук**

**Квалификация: Бакалавр**

**Бишкек 2021**

**1. Жалпы жобо**

1.1. Жогорку кесиптик билим берүүнүн **590100 «Маалыматтык коопсуздук»** багыты боюнча ушул Мамлекеттик билим берүү стандарты «Билим берүү жөнүндө» мыйзамына жана башка Кыргыз Республикасынын билим берүү тармагындагы нормативдик укуктук актыларына ылайык Кыргыз Республикасынын билим берүү жаатындагы ыйгарым укукryу мамлекеттик органы тарабынан иштелип чыккан жана Кыргыз Республикасынын Министрлер Кабинети тарабынан аныкталган эреже катары бекитилген.

Жогорку кесиптик билим берүүнүн ушул Мамлекеттик билим берүү стандартында терминдер жана аныктамалар Кыргыз Республикасынын "Билим берүү жөнүндө" Мыйзамына жана мыйзамда белгиленген тартипте күчүнө кирген жогорку кесиптик билим берүү тармагындагы Кыргыз Республикасы мүчө болгон эл аралык келишимдерге ылайык колдонулат.

1.2. **Терминдер, аныктамалар**

Ушул Жогорку кесиптик билим берүүнүн мамлекеттик билим берүү стандартында «Билим берүү жөнүндө» Кыргыз Ресгryбликасынын Мыйзамына жана Кыргыз Республикасы тарабынан белгиленген тартипте кабыл алынган жогорку кесиптик билим берүү жаатындагы эл аралык документтерге ылайык терминдер жана аныктамалар пайдаланылат:

**- негизги билим берүү программасы** - максатгарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикмык документтердин жыйындысы;

**- даярдоонун багыты** - ар түрдүү профилдеги, фундаменталдуу жалпы даярдоо негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программaларынын жыйындысы;

**- профиль** - негизги билим берүү программасынын конкреттүү бир түргө багытталышы жана (же) кесиптик иш объекти;

**- компетенция** - окуучунун аныкталган бир чөйрөдө майнаптyу жана жемиштүү иштөөсү үчүн зарыл болгон билими жагынан даярдоого карата алдын ала коюлган социалдык талап (ченем);

**- бакалавр** - магистратурага кирүүгө жана кесиптик иш менен алектенүүгө укук берген жогорку кесиптик билимдин квалификацияпык деӊгээли;

**- магистр** - аспирантурага жана (же) базалык докторантурага (РhD/профили боюнча) жана кесиптик иш менен алектенүүгө укук берген жогорку кесиптик билимдин квалификациялык деӊгээли;

**- кредит** - негизги кесиптик билим берүү программасынын эмгек сыйымдуулугyнун шарттуу өлчөмү;

**- окутyунун натыйжалары** - негизги билим берүү программасы/модулу боюнча окуунун натыйжасында ээ болгон компетенциялар;

**- жалпы илимий компетенциялар** - кесиптик ишмердүүлүктүн бардык (же көпчүлүгү) түрлөрү үчүн жалпы болуп саналган мүнөздөмөлөрдү: окуyга, талдоого жана синтез кылууга, ж.б. болгон жөндөмдүүлүгүн өзүнө камтыйт;

**- инструменталдык компетенция** - когнитивдик жөндөмдү, идеяларды жана ойлорду түшүнүү жана пайдалануу билүү жөндөмдөрүн камтыйт; методологиялык жөндөм, айлана-чөйрөнү түшүнүү жана башкаруу, убакытты уюштуруу, oкyyнyн статегияларын түзүү, чечимдерди кабыл алуу жана проблемаларды чече билүү жөндөмү; технологиялык жөндөм, техниканы пайдалана билүүгө, компьютерди билүүгө жана маалыматтык башкарууга байланышкан жөндөмдөр; лингвистикалык жөндөмдөр, коммуникацияльк компетенция;

**- социалдык-инсандык жана жалпы маданий компетенциялар** – ой сезимдерин жана мамилесин билдирүүгө, сын көз менен ой жүгүртүүгө жана өзүнө баа бере билүүгө байланышкан жеке сапаттар, ошондой эле социалдык өз ара байданыш жана кызматташуу процесстерине, топтор менен иштеше билүүгө, социалдык жана этикалык милдеттенмелерди кабыл алууга байланышкан жөндөмдөр;

**- кесиптик стандарт** - кесиптик ишмердүүлүктүн конкреттүү түрлөрүнүн алкагында, анын мазмунуна жана сапатына болгон талаптарды аныктоочу жана уюмдун ишмердүүлүгүнүн түрүнө карабастан, кызматкер кайсыл уюмда болсо да өзүнүн ордун ээлегенге жана кызматкердин квалификациясынын сапаттык деӊгээлине татыктуу болушун белгилөөчү негизги документ.

1.3. **Кыскартуулар жана белгилөөлөр**

Ушул Мамлекеттик билим берүү стандартында төмөнкү кыскартуулар жана белгилөөлөр колдонулат:

**МББС** - Мамлекеттик билим берүү стандарты

**ЖКББ** – Жогорку кесиптик билим берүү

**НББП** – Негизги билим берүү программасы

**ОУБ** – Окуу-усулдук бирикме

**НББП СЦ**– Негизги билим берүү программасынын сабактарынын цикли

**ЖИК** – Жалпы илимий компетенция

**КК** – кесиптик компетенция

**СЖК** - Социалдык-жекелик жана жалпы маданий компетенциясы

**ИК** - Инструменталдык компетенция

**2. Колдонуу тармагы**

2.1. Ушул Жогорку кесиптик билим беруунун мамлекетrик билим берүү стандарты **590100 «Маалыматтык коопсуздук»** бакалаврларды даядоо багыты боюнча негизги билим берүү программаларын ишке ашыруудагы милдеттүү ченемдердин, эрежелердин жана талаптардын жыйындысын туюндурат жана окутуу, уюштуруу-методикалык документтерди иштеп чыгуу Кыргыз Респyбликасынын аймагында бакалаврларды даярдоонун тийиштүү багыты боюнча лицензиясы бар менчигинин формасына жана ведомстволук таандыктыгына карабастан бардык жогорку кесиптик билим берүү уюмдарынын (мындан ары - жождор) жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

2.2. **590100 «Маалыматтык коопсуздук»** багыты боюнча ушул ЖКББ МББСнын негизги колдонуучулары болуп эсептелүүчүлөр:

- ЖОЖдун администрациясы жана илимий – педагогикалык курамы (профессордук- окутуучулар курамы жана илимий кызматкерлер), ушул багыт жана даярдоо деңгээли боюнча илимдин, техниканын жетишкендиктерин жана социалдык чөйрөнү эсепке алуу менен өздөрүнүн ЖОЖ унда негизги билим берүү программаларын сапаттуу иштеп чыгууга, эффективдүү ишке ашырууга жана жаңылоого жооптуулар;

- ушул даярдоо багыты боюнча ЖОЖдун негизги билим берүү программасын өздөштүрүү боюнча өзүнүн окуу ишмердүүлүгүн эффективдүү ишке ашырууга жооптуу студенттер;

- кесиптик ишмердүүлүктүн тийиштүү чөйрөсүндө адистердин жана жумуш берүүчүлөрдүн бирикмелери;

- КРнын билим берүү чөйрөсүндө аткаруу бийлигинин мамлекеттик органынын ыйгарым укуктуу өкүлүнүн тапшырмасы боюнча болжолдуу негизги билим берүү программасын иштеп чыгуусун камсыздоочу окуу-усулдук бирикмелер жана кеңештер;

- жогорку кесиптик билим берүүнү каржылоону камсыздоочу аткаруу бийлигинин мамлекеттик органы;

- жогорку кесиптик билим берүү чөйрөсүндө сапатты көзөмөлдөөнү иш жүзүнө ашыруучу жогорку кесиптик билим берүү системасындагы мыйзамдарды сактоо үчүн көзөмөлдөөнү камсыздоочу аткаруу бийлигинин мамлекеттик органынын ыйгарым укуктуу өкүлү;

- билим берүү программаларын жана уюмдарын аккредитациялоочу агенттиктер.

2.3. Абитуриенттердин даярдыгынын деңгээлине талаптар.

2.3.1.«Бакалавр» квалификациясы ыйгарылуучу жогорку кесиптик билимди алууга талапкер абитуриенттин билим деңгээли - орто жалпы билимдүү же орто кесиптик (жогорку кесиптик) билимдүү.

2.3.2. Абитуриент орто жалпы билими же орто кесиптик (же жогорку кесиптик) билими жөнүндө мамлекеттик үлгүдөгү иш кагазына иш кагазына ээ болушу керек.

3. Адистикти даярдоонун жалпы мүнөздөмөсү

3.1.Кыргыз Республикасында **590100 «Маалыматтык коопсуздук»** даярдоо багыты боюнча төмөнкүлөр ишке ашырылат:

- бакалаврды даярдоо боюнча жогорку кесиптик билим берүүнүн негизги билим берүү программасы;

- магистрлерди даярдоо боюнча жогорку кесиптик билим берүүнүн негизги билим берүү программасы.

Бакалаврларды даярдоо боюнча жогорку кесиптик билим берүү негизги билим берүү программасын толугу менен өздөштүргөн жана белгиленген эрежеде мамлекеттик жыйынтыктоочу аттестациядан ийгиликтүү өткөн ЖОЖдун бүтүрүүчүлөрүнө «бакалавр» квалификациясын ыйгаруу менен жогорку билими жөнүндө диплом берилет.

Магистерлерди даярдоо боюнча жогорку кесиптик билим берүү негизги билим берүү программасын толугу менен өздөштүргөн жана белгиленген эрежеде мамлекеттик жыйынтыктоочу аттестациядан ийгиликтүү өткөн ЖОЖдун бүтүрүүчүлөрүнө «магистр» квалификациясын ыйгаруу менен жогорку билими жөнүндө диплом берилет;

ЖКББ НББП профилдери бакалаврларды даярдоо багытынын алкагында жож тарабынан квалификациянын тармактык/сектордук алкактарынын (эгер бар болсо) негизинде аныкталат.

3.2. **590100 «Маалыматтык коопсуздук»** бакалаврларды даярдоо багыты боюнча ЖКББ НББП өздөштүрүүнүн ченемдик мөөнөтү күндүзгү окутуу формасында жалпы орто билимдин базасында 4 жылдан кем эмес убакытты түзөт.

Окутуунун күндүзгү-сырткы (кечки) жана сырткы формалары боюнча, ошондой эле окутуунун ар кандай формалары айкалыштырылган учурларда бакалаврларды даярдоо боюнча ЖКББ НББП өздөштүрүү мөөнөттөрү ЖОЖ тарабынан күндүзгү окутуу формасында белгиленген ченемдик мөөнөткө карата алты айдан бир жылга чейин узартылат.

Тийиштүү профилдеги орто кесиптик билими же жогорку кесиптик билими бар адамдарга бакалаврларды даярдоо боюнча ЖКББ НББП тездетилген программасы боюнча өздөштүрүүгө укук берилет. Тездетилген программарды ишке ашырууда окуунун мөөнөтү, орто кесиптик билим жана (же) башка билим берүү программасы боюнча жогорку билим алуу учурунда студент өздөштүргөн (өтүлгөн) айрым сабактардын (модулдардын) жана (же) айрым практикалардын жыйынтыктарын толук же жарым-жартылай кайра аттестациялоонун (кайра зачет тапшыруунун) натыйжасында аныкталат.

Орто кесиптик билим берүү профилинин жогорку билим берүү профилине шашкештиги ЖОЖ тарабынан өз алдынча аныкталат.

Орто кесиптик билимдин базасында бакалаврларды даярдоо боюнча ЖКББ НББПны өздөштүрүү мөөнөтү күндүзгү окутуу формасында тездетилген программаларды ишке ашыруунун алкагында 3 жылдан кем эмес убакытты түзөт.

Билим алуунун формасына карабастан жекече окуу планы боюнча окутyуда окутуу мөөнөтүн ЖОЖ өз алдынча белгилейт.

Ден соолугунун мүмкүнчүлүгү чектелүү адамдарды жекече окуу планы боюнча окутууда ЖОЖ билим aлyyнyн тийиштүү формасы үчүн белгиленген мөөнөтүнө салыштырмалуу окутуу мөөнөтүн узартууга укуктуу.

Бакалаврларды жана магистрлерди даярдоо багыты боюнча ЖКББ НББП өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети белгилейт.

3.3. Бакалаврларды даярдоодо ЖКББ НББПны **өздөштүрүүнүн жалпы эмгек сыйымдуулугу** 240тан кем эмес кредитке барабар.

Күндүзгү окутуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес кредитке барабар.

Бир окуу семестринин эмгек сыйымдуулугу 30дан кем эмес кредитке барабар (окуу процессинин эки семестрлүү түзүлүшү үчүн).

Бир кредит студенттин окуу ишинин 30 саатына эквиваленттүү (анын аудиториялык, өз алдынча иши жана аттестациянын башка түрлөрү кошулуп).

Күндүзгү-сырттан (кечки) жана сырттан окуу формасы боюнча НББПнын, ошондой эле окутуунун ар түрдүү формаларын айкалышкан учурдагы эмгек сыйымдуулугу окуу жылында 48ден кем эмес кредитти түзөт.

3.4. **590100 «Маалыматтык коопсуздук» даярдоо багыты боюнча студенттерди окутуу жана тарбиялоо чөйрөсүндө ЖКББ НББПнын максаты.**

3.4.1. **590100 «Маалыматтык коопсуздук»** багытында ЖКББ НББПнын окутуу чөйрөсүндөгү максаты, бүтүрүүчүгө маалыматтык чөйрөдө коркунучтар бар болгон учурда маалыматташтыруу объекттерине маалыматтык коопсуздукту камсыздоо менен кесиптик ишмердүүлүктү натыйжалуу жүргүзүүгө мүмкүндүк берген универсалдык жана кесиптик компетенцияларына ээ болгон жогорку квалификациялуу бакалаврларды даярдоо болуп эсептелет.

3.4.2. **590100 «Маалыматтык коопсуздук»** даярдоо багыты боюнча тарбия берүү чөйрөсүндө ЖКББ НББПнын максаты болуп студенттердин социалдык-инсандык сапаттарын калыптандыруусу: максатка умтулуулук, коммутативдүүлүк, жоопкерчилик сезими, атуулдук, чырдуу абалдарды чечүү, топ менен иштөө, өз алдынчалык, өзүн-өзү сындай билүү.

3.5. **Бүтүрүүчүлөрдүн кесиптик ишмердүүлүк чөйрөсү**

**590100 – «Маалыматтык коопсуздук»** даярдоо багыты боюнча бүтүрүүчүлөрдүн кесиптик ишмердүүлүк чөйрөсү, кесиптик ишмердүүлүктүн түрлөрү жана маселелери жумуш берүүчүлөрдүн өкүлдөрү менен макулдашылган.

Бүтүрүүчү “бакалавр” квалификациясына ылайык, маалымат чөйрөдө коркунучтар бар болгон учурда маалыматташтыруу объекттеринин жана тутумдарынын корголушун камсыздоого байланышкан көйгөйлөр топтомун камтыган илим, техника жана технологиялар чөйрөсүндө кесиптик ишмердүүлүктү жүргүзө алат.

Бүтүрүүчүлөр башка тармактарда жана (же) кесиптик ишмердүүлүк чөйрөсүндө, билиминин деӊгээлине жaнa кызматкердин квалификациясына коюлган талаптарына карата өздөштүргөн компетенцияларына шайкеш келген учурда, кесиптик ишмердүүлүгүн жүргүзө алат.

3. 6. **Бүтүрүүчүлөрдүн кесиптик ишмердүүлүнүн объектиси**

**590100 - «Маалыматтык коопсуздук»** даярдоо багыты боюнча бүтүрүүчүлөрдүн кесиптик ишмердүүлүгүнүн объекттери:

* маалымат чөйрөсүндө коркунучтар бар учурунда компьютердик, автоматташтырылган, телекоммуникациялык, маалыматтык жана маалыматташтырылган-аналитикалык системасын, маалымат ресурстарын жана маалыматтык технологияларын камтыган маалыматташтыруу объектиси;
* ар кандай деңгээлдеги объекттердин (система, системанын объектиси, объекттин компоненттери) маалыматтык коопсуздугун камсыздоо технологиялары жана алар ушул объекттерде пайдалануучу маалыматтык технологиялар менен байланышкан;
* коргоочу объекттердин маалыматтык коопсуздугун башкаруу процесстери.

Кесиптик ишмердүүлүктүн конкреттүү объектиси жогорку окуу жайы тарабынан билим берүү процессине кызыккан катышуучулар менен бирдикте, даярдоонун ишке киргизилүүчү профилин эске алып, такталышы мүмкүн

3.7. **Бүтүрүүчүлөрдүн кесиптик ишмердүүлүгүнүн түрлөрү:**

- эксплуатациялык;

- долбоордук - технологиялык;

- эксперименталдык-изилдөө;

- уюштуруучулук-башкаруучулук.

Бүтүрүүчү даярдала турган кесиптик ишмердүүлүктүн конкреттүү түрлөрү жогорку окуу жай тарабынан тийиштүү кесиптик стандарттын (эгерде бар болсо) негизинде же кызыктар иш берүүчүлөр менен биргеликте аныкталышы керек.

3.8. **Бүтүрүүчүлөрдүн кесиптик ишмердүүлүк маселелери:**

***эксплуатациялык ишмердүүлүк:***

* коюлган талаптарды эске алуу менен маалыматтык коопсуздукту камсыздоо системасынын компоненттерин орнотуу, жөнгө салуу, тейлөө жана иштөө абалында кармоо;
* объекттин маалыматтык коопсуздугунун подсистемасын башкаруу;
* маалымат коопсуздугунун талаптары боюнча маалыматташтыруу объектисин аттестациялоого жана автоматташтырылган системалардын маалыматтык коопсуздугунун аудитин жүргүзүүгө катышуу.

***долбоордук- технологиялык ишмердүүлүк:***

* маалыматты коргоо системаларын долбоорлоо үчүн баштапкы берилиштерди топтоо жана талдоо, маалыматтык коопсуздуктун көрсөткүчтөрү боюнча подсистмаларды салыштырма талдоо;
* маалыматтык коопсуздукту камсыздоо системаларынын элементтеринин долбоордук эсептөөлөрүн жүргүзүү;
* технологиялык жана эксплуатациялык иш кагаздарын иштеп чыгууга катышуу;
* алдын ала долбоордук эсептөөлөрдүн техникалык-экономикалык негиздөөсүн жүргүзүү.

***эксперименталдык-изилдөө ишмердүүлүгү:***

- илимий-техникалык маалыматты, изилдөө тематикасы боюнча ата мекендик жана чет өлкөлүк тажрыйбаларды чогултуу жана үйрөнүү;

- берилген усул боюнча эксперименттерди жүргүзүү, алардын жыйынтыктарын иштетүү жана талдоо;

- стандарттык программалык каражаттарды колдонуу менен эсептөө эксперименттерин жүргүзүү;

***уюштуруучулук-башкаруучулук ишмердүүлүк:***

- коргоо объектисинин маалыматтык коопсуздугун уюштуруу-укуктук камсыздоосун жүзөгө ашыруу;

- аткаруучулар чакан жамааттарынын ишин уюштуруу;

- маалыматтык коопсуздукту башкаруу системасын өнүктүрүүдө катышуу;

- маалатты коргоо чөйрөсүндө башка мекемелердин, уюмдардын жана ишканалардын тажрыйбасын, анын ичинен чектелген маалыматты үйрөнүү жана жалпылоо;

- коргоо объектисинин маалыматтык коопсуздук саясатын жүзөгө ашыруунун сарамжалдуулугун көзөмөлдөө.

**4. НББПны ишке ашыруунун шарттарына жалпы талаптар**

4.1. **Негизги билим берүү программасынын ишке ашыруудагы ЖОЖдордун милдеттерине жана укугуна коюлуучу жалпы талаптар.**

4.1.1. ЖОЖдор даярдоонун багыты боюнча НББПны өз алдынча иштеп чыгышат. НББП Кыргыз Респyбликасынын даярдоо багытrары боюнча тийиштүү мамлекеттик билим берүү стандартынын негизинде иштелип чыгат жана ЖОЖдун окумуштуулар кеӊеши тарабынан бекитилет.

ЖОЖдор илимдин, маданияттын, экономиканын, техниканын, технологиянын жана социалдык чөйрөнүн өнүгүшүн эске алуу менен жана ЖОЖдо билим берүүнүн сапатына кепилдикти камсыздоо боюнча сунуштарды колдонуу менен негизги билим берүү программасын 5 жылда бир жолудан кем эмес убакытта жаңыртып туруусу керек жана алар төмөнкүлөрдөн турат:

* бүтүрүүчүлөрдү даярдоонун сапатын камсыздоо боюнча стратегиясын иштеп чыгуу;
* билим берүү программаларынын мезгил-мегили менен рецензиялоону текшерүү;
* студенттердин билимин жана акыл деңгээлин баалоочу объективдүү процедураларын, бүтүрүүчүлөрдүн компетенцияларын так макулдашылган критерийлердин негизинде иштеп чыгуу;
* окутуучулардын курамынын сапатын жана компетенттүүлүгүн камсыздоо;
* бардык ишке ашырылуучу билим берүү программаларынын жетиштүү ресурсттары менен камсыздоо, аларды колдонуунун сарамжалдуулугун көзөмөлдөө жана көзөмөлдөөдө студенттерден сурап билүү ыкмасын дагы пайдалануу;
* өзүнүн ишмердүүлүгүн баалоо үчүн макулдашылган критерийлер боюнча өзүн-өзү текшерүүнү үзгүлтүксүз жүргүзүү жана башка билим берүү мекемелери менен салыштыруу;
* өзүнүн ишмердүүлүгүнүн жыйынтыгы, пландары, инновациялары жөнүндө коомчулукка маалымдоо.

4.1.2. Студенттерди даярдоонун жана бүтүрүүчүлөрдүн сапатын баалоо учурдук, аралыктык жана жыйынтыктоочу мамлекеттик аттестациясын камтышы керек. Баалоо каражаттарынын базалары ЖОЖ тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоого, бүтүрүүчү квалификациялык иштердин мазмунунa, көлөмүнө жана түзүмүнө коюлуучу талаптар “ЖОЖдордун бүтүрүүчүлөрүнүн жыйынтыктоочу мамлекеттик атгестациясы жөнүндө” жобосун эске алуу менен aныкталaт.

4.1.3. НББПсын иштеп чыгуу учурунда бүтүрүүчүнүн социалдык-инсандык компетенцияларын түзүү үчүн ЖОЖдун мүмкүнчүлүктөрү аныкталыш керек (мисалы: социалдык өз ара аракеттешүү, өз алдынча уюштуруу жана өз алдынча башкаруу, системалык-ишмердик мүнөздөгү компетенциялар). ЖОЖдун социомаданий чөйрөсүн, инсандын ар тараптуу өнүгүшүнө керектүү болгон шарттарын түзүүгө ЖОЖ милдеттүү.

ЖОЖ окуу процессинин социалдык-тарбиялык компонентин өнүктүрүүгө мүмкүндүк берүүгө милдеттүү жана алар өзүнө студенттердин өзүн-өзү башкарууну өнүктүрүүсүн, коомдук ишканалардын, спорттук жана чыгармачылык клубдардын, илимий студенттик коомдордун иштеринде студенттердин катышуусун камтыйт.

4.1.4. ЖОЖдун негизги билим берүү программасында студенттин тандоосу боюнча сабактардын көлөмү болушу керек. Студенттин тандоосу боюнча сабактардын түзүмүнүн эрежесин ЖОЖдун илимий кеңеши аныктайт.

4.1.5. ЖОЖ өзүнүн окутуу программасын түзүүдө студенттерге катышканга реалдуу мүмкүнчүлүк берүүгө милдеттүү.

4.1.6.ЖОЖ негизги билим берүү программасын түзүү учурунда студентердин укуктарын жана милдеттерин тааныштырууга, студенттер тандап алган сабактар алар үчүн сөзсүз экендигин, ал эми алардын суммардык эмгек сыйымдуулугу окуу планында каралгандан кем эмес болушу керектигин түшүндүрүүгө милдеттүү.

4.2. **Негизги билим берүү программасын ишке ашырууда студенттердин милдеттерине жана укуктарына жалпы талаптар.**

4.2.1. НББПда каралган студенттин тандоосу боюнча сабактарды өздөштүрүүгө бөлүнгөн окуу убактысынын көлөмүнүн алкагында конкреттүү сабактарды тандап алганга студенттердин укугу бар.

4.2.2. Өзүнүн жеке билим багытын түзүүдө студент ЖОЖдогу сабактарды тандоо жана алардын келечектеги даярдоо профилине таасирин тийгизүү боюнча консультация алганга укуктуу.

4.2.3. НББПны өздөштүрүү учурунда СЖКны өнүктүрүү жагдайында натыйжага жетишүү максатында студенттер студенттердин өзүн-өзү башкарууну өнүктүрүүдө, коомдук ишканалардын, спорттук жана чыгармачылык клубдардын, илимий студенттик коомдордун иштеринде катышууга милдеттүү.

4.2.4. Студенттер жогорку окуу жайдын негизги билим берүү программасында каралган бардык тапшырмаларды көрсөтүлгөн мөөнөттө аткарганга милдеттүү.

4.3. **Студенттин окуу жүктөмүнүн максималдык көлөмү, аудиториялык, аудиториядан тышкаркы (өз алдынча) окуу иштеринин бардык түрлөрүн кошкондо, жумасына 45 саат болуш керек.**

Күндүзгү окутуу формасы үчүн аудиториялык сабактардын жумалык көлөмү, ЖКББнын деӊгээли жана даярдоо багытынын спецификасы эске алынып МББС аркылуу aныктaлат жана ар бир окуу сабагын (модулун) үйрөнүүгө бөлүнгөн жалпы көлөмдүн З5тен кем эмес пайызын түзөт.

Окуу сабагы боюнча өз алдынча иштөөгө бөлүнүүчү сааттарга ошол сабактар (модулдар) боюнча экзаменге даярданууга каралган убакыт дагы кирет.

4.4. Күндүзгү-сырттан (кечки) окутуу формасында аудитториялык сабактардын жумалык көлөмү 16 сааттан кем эмес болуш керек.

4.5. Сырттан окутуу формасында окутуучу менен болгон сабактардын көлөмү жылына 160 сааттан кем эмес болуш керек.

4.6. Окуу жылында жалпы эс алуу мөөнөтү 7ден кем эмес жуманы түзүш керек, анын ичинен кышкы эс алуу 2 жумадан кем эмес болуш керек.

5. **Бакалаврларды даярдоочу НББПга жалпы талаптар**

5.1. Бакалаврды даярдоочу НББПны өздөштүрүүнүн натыйжаларына коюлуучу талаптар.

Даярдоонун 590100 “Маалыматтык коопсуздук” багыты боюнча бүтүрүүчү НББПнын максаттарына жана ушул ЖКББнын мамлекеттик билим берүү стандартыцын 3.4 жана 3.8-пунктrарында көрсөтүлгөн кесиптик иштин милдеттерине ылайык төмөндөгү компетенцияларга ээ болушу керек:

**а) универсалдык:**

***жалпы илимий* (ЖИК):**

* курчап турган дүйнө жөнүндө илимий билимдерди сын көз менен баалоого жана пайдаланууга, турмуштун, маданияттын баалуулуктарын түшүнүүгө жана жигердүү жарандык позицияны карманууга, адамдарды урматтоого жана толеранттуулукту көрсөтүүгө жөндөмдүү (ЖИК-1);

***инструменталдык* (ИК):**

**-** мамлекеттик, расмий жана чет тилдердин бир тилинде жумуш жана окутуу жаатындагы ишкердик байланышты жүргүзүүгө жөндөмдүү (ИК-1);

- жумуш жана окутуу жаатындагы татаал көйгөйлөрдү чечүү үчүн маалыматтык технологияларды колдонуу менен жаңы билимдерди өздөштүрүүгө жана колдонууга жөндөмдүү (ИК-2);

- кесиптик ишмердүүлүктө ишкердик билимдерин жана көндүмдөрүн пайдаланууга жөндөмдүү (ИК-3);

***социалдык - жекелик жана жалпы маданий* (СЖК):**

* жеке адамдардын же топтордун кесиптик ишмердүүлүгүндөгү максаттарга жетүүнү камсызго жөндөмдүү (СЖК-1).

**б) кесиптик:**

***ишке киргизүү ишмердүүлүгү:***

– маалыматты коргоонун программалык, программалык-аппараттык (анын ичинде криптографиялык) жана техникалык каражаттарын орнотуу, жөнгө салуу жана тейлөө боюнча ишти аткарууга жөндөмдүү (КК-1);

– кесиптик маселелерди чечүү үчүн системалык, колдонмо жана атайын багыттагы программалык каражаттарды, инструменталдык каражаттарды, программалоо тилдерин жана системаларын колдонууга жөндөмдүү (КК-2);

– коргоо объектисинин маалыматтык коопсуздук подсистемасын башкарууга, маалыматтык коопсуздук саясатын жүзөгө ашыруу боюнча иштерге катышууга, коргоо объектисинин маалыматтык коопсуздугун камсыздоо боюнча комплекстүү мамилени колдонууга жөндөмдүү (КК-3);

– маалымат коопсуздугунун талаптары боюнча мааламатташтыруу объектисин аттестациялоону уюштурууга жана коштоого катышууга жана маалыматты коргоодо колдонулуучу программалык, программалык-аппараттык каражаттарынын иштөө жөндөмдүлүгүн жана сарамжалдуулугун контролдук текшерүү жүргүзүүгө жөндөмдүү (КК-4);

***долбоордук- технологиялык ишмердүүлүк:***

* маалыматтык коопсуздукту камсыздоонун подсистемаларын жана каражаттарын долбоорлоо үчүн баштапкы берилмелерди талдоо жүргүзүүгө жана тиешелүү долбоордук чечимдердин техникалык-экономикалык негиздемесин жүргүзүүгө жөндөмдүү (КК-5);
* колдонуудагы ченемдик жана усулдук иш кагаздарын эске алуу менен жумушчу техникалык иш кагаздарын иштеп чыгууга жөндөмдүү (КК-6);

***эксперименталдык-изилдөө ишмердүүлүгү:***

– илимий техникалык адабятты, ченемдик жана усулдук материалдарды тандоону, изилдөөнү жана жалпылоону жүргүзүүгө, өзүнүн кесиптик ишмердүүлүгүнүн профили боюнча маалыматтык коопсуздукту камсыз кылуу маселелерине тиешелүү сереп жүргүзүүгө жөндөмдүү (КК-7);

– маалыматтык коопсуздук жаатындагы стандарттардын талаптарына шайкештигине карата объекттердин жана системалардын маалыматтык коопсуздугун талдоо жүргүзүүгө жөндөмдүү (КК-8);

* берилген методика боюнча эксперименттерди өткөрүүгө, иштеп чыгууга жана алардын жыйынтыктарынын каталыгын жана ишенимдүүлүгүн баалоого жөндөмдүү (КК-9);

***уюштуруучулук-башкаруучулук ишмердүүлүгү:***

– маалыматтык коопсуздукту камсыз кылуу боюнча чаралардын комплексин түзүүдө, уюштурууда жана аткарылышын колдоодо катышууга, аларды ишке ашыруу процессин башкарууга жөндөмдүү (КК-10);

– кесиптик ишдүүлүгүндө аткаруучулардын чакан жамаатынын ишин уюштурууга жөндөмдүү (ПК-11);

– маалыматтык коопсуздук чөйрөсүндө Кыргыз Республикасынын ченемдик укуктук актыларына жана ченемдик-усулдук иш кагаздарына ылайык мүмкүнчүлүгү чектелүү маалыматты коргоонун технологиялык процессин уюштурууга жөндөмдүү (ПК-12).

Бакалаврды даярдоодогу билим берүү программасын иштеп чыгуу учурунда тандалган профилге таандык болгон бардык универсалдык жана кесиптик компетенциялар, билим берүү программасын өздөштүрүүнүн талап кылынган натыйжаларынын топтомуна киргизилет. Программаны ишке ашыруу процессинде студент даярдоонун конкреттүү профили менен байланышкан кошумча (атайын кесиптик) компетенцияларды өздөштүрөт жана алардын саны 5 аталыштан көп эмес болуш керек.

Профиль ЖОЖ тарабынан өз алдынча аныкталат. Профилдердин тизмеси ОУБ тарабынан бекитилет.

Кошумча компетенциялардын тизмеги квалификациялардын улуттук, тармактык/сектордук алкактарынын жана кесиптик стандарттардын (бар болсо) негизинде аныкталат.

5.2. **Бакалаврларды даярдоодогу НББПнын түзүмүнө талаптар**

Бакалаврларды даярдоонун НББПнын түзүмү төмөнкүдөй блокторду камтыйт:

1-блок «Сабактар (модулдар)»;

2-блок «Практика»;

3-блок «Мамлекеттик жыйынтыктоочу аттестация».

КР ББжИМ тарабынан сунушталган жана КР Министрлер Кабинети бекиткен НББПнын бакалаврларын даярдоонун түзүмү 1-таблицада келтирилген.

1-таблица

**КР ББжИМ тарабынан сунушталган жана КР Министрлер Кабинети бекиткен НББПнын түзүмү**

|  |  |  |
| --- | --- | --- |
| **Бакалаврларды даярдоонун НББПнын түзүмү** | | **Бакалаврларды даярдоонун НББПнын көлөмү жана анын блоктору кредит менен** |
| 1 блок | I. Гуманитардык, социалдык жана экономикалык цикл  II. Математикалык жана табигый-илимий цикл  III. Кесиптик цикл  Жыйынтыгы: | 30-35  25-35  110-145  165-215 |
| 2 блок | Практика | 15-60 |
| 3 блок | Государственная итоговая аттестация | 10-15 |
| Бакалаврларды даярдоодогу ЖКББ НББПнын көлөмү | | 240 |

ЖОЖ мамлекеттик билим берүү стандартынын талаптарына ылайык бакалаврды даярдоодогу НББПны иштеп чыгат жана квалификациялардын улуттук алкагына ылайык окутуу натыйжаларына жетишүүсүнө жооптуу.

Сабактардын (модулдардын) топтомун жана алардын бакалаврды даярдоодоry НББПнын ар бир блогyна тиешелүү эмгек сыйымдryлугyн ЖОЖ улуттyк квалификациянын алкактарында каралган окутуунун натыйжаларынын жыйындысы түрүндө аны өздөштүрүүсүнүн талаптарын эске алуу менен ушул блок үчүн белгиленген көлөмдө өз алдынча аныктайт.

5.2.1. Бакалаврды даярдоодогy НББП ишке ашырууну камсыздоо керек:

- гуманитардык, социалдык жана экономикалык циклдин милдеттүү сабактарын жана алардын тизмеси, эмгек сыйымдуулугу Кыргыз Республикасынын билим берүү жана илим жаатындагы ыйгарым укуктуу малекеттик орган тарабынан аныкталат. Аталган сабактардын мазмуну жана ишке ашыруу тартиби бакалаврды даярдоонун тиешелүү багыты боюнча ЖКББ мамлекеттик билим берүү стандарты менен белгиленет;

- өздөштүрүү үчүн милдеттүү болуп эсептелген дене тарбия жана спорт боюнча сабактардын көлөмү 360 сааттан кем эмес, бирок aлap кредиттерге которулбайт жана бакалаврды даярдоодогy НББПнын көлөмүнө киргизилбейт.

5.2.2. Практика 2-блоry окуу практикасын (таанышуучу, технологиялык, илим-изилдөө иштери) жана өндүрүштүк практикасын (долбоорлук, эксплуатациялык, педагогикалык, илим-изилдөө иштери) камтыйт.

Жож бир же бир нече типтеги практиканы тандоого укуктуу, ошондой эле белгиленген кредиттердин чсгинде кошумча типтеги практикaны белгилей алат.

5.2.З. «Мамлекеттик жыйынтыктоочу аттестация» 3-блогy мамлекеттик сынакты тапшырууга даярдыкты жана тапшырууну, бүтүрүүчү квалификациялык ишти аткарууну жана аны жактоону (эгерде ЖОЖ бүтүрүүчү квалификациялык ишти жыйынтыктоочу мамлекеттик аттестациясынын курамына киргизген болсо) камтыйт.

5.2.4. Бакалаврды даярдоодогy НББПнын алкагында милдеттүү жана элективдик бөлүк болот.

Бакалаврды даярдоодоry НББпнын милдеттүү бөлүгүнө улуттyк квалификациянын aлкактарынын деӊгээлдерин эске алуу менен жалпы илимий, универсалдуу, социалдык-инсандык жана жалпы маданий жана кесиптик компетенциялардын кaлыптанышын камсыз кылуучу сабактар жана практикалар кирет.

Мамлекеттик аттестациянын көлөмүн эске албаганда милдеттүү бөлүктүн көлөмү бакалаврды даярдоодогy НББПньш жалпы көлөмүнөн 50 пайыздан ашпоого тийиш.

Бакалаврды даярдоодогy НББПнын элективдик бөлүгүндө студентгер тиешелүү багыт боюнча сабактарды тандай алышат. ошондой эле башка багыrтагы бакалаврларды даярдоодоry НББПнын сабактарын тандоого жол берилет.

5.2.5. ЖОЖ ден соолугунун мүмкүнчүлүгү чектелүү адамдарга (алардын арызы боюнча), алардын психофизикалык өнүгүүсүнүн өзгөчөлүгүн эске алуучу бакалаврды даярдоодогу НББПсы боюнча окутуу мүмкүнчүлүгүн камсыз кылуу керек, жана керектүү учурда, ден соолугунун абалы боюнча окууга каршы көрсөтмөлөр каралган НББПдан тышкары, аталган адамдардын өнүгүүсүнүн бузулушун түзөтүүнү жана социалдык адаптацияны камсыз кылыш керек.

5.3. **Бакалаврларды даярдоонун НББПсын ишке ашыруунун шарттарына болгон талаптар**

5.3.1. Окуу процессин кадрлар менен камсыздоо.

Бакалаврларды даярдоонун НББПны ишке ашыруу үчүн базалык билими окутуп жаткан сабактын профилине туура келген жана илимий жана илимий - методикалык ишмердүүлүк менен такай иштеген педагогикалык кадрлар менен камсыз болушу керек.

Кесиптик циклдин окутуучулары, эреже боюнча, илимдердин кандитаты же доктору илимий даражасына жана (же) тиешелүү кесиптик чөйрөсүндө ишмердүүлүк тажрыйбасына ээ болушу керек.

Илимдин кандидаты же доктору деген окумуштуулук даражасы бар окутуучулар берген сабактардын, окуган лекциялардын үлүшү жалпы сабактардын санынан 40 пайызын түзүшү керек.

Илимий даражасы жана / же илимий наамы бар окутуучулардын жалпы санынын 10 пайызына чейин, ушул багыт (профиль) боюнча акыркы 10 жылдан ашык жетекчи же жетектөөчү адистердин кызматтарында практикалык иш тажрыйбасы бар окутуучулар менен алмаштырылышы мүмкүн.

5.3.2. Окуу процессин окуу-усулдук жана маалыматтык камсыздоо.

Бакалаврларды даярдоодогу НББПны ишке ашыруу негизги билим берүү программасынын сабактарынын толук тизмеси боюнча түзүлүүчү берилмелердин базаларына жана библиотекалык фонддорго ар бир студенттин кирүүсүн камсыз кылуу керек. Библиотекалык фонд НББПнын негизги сабактары боюнча негизги жана кошумча окуу адабияттарынын басма жана / же электрондук басылмалары менен толукталышы керек.

Кесиптик ишмердүүлүктүн (даярдоо профили боюнча) тиешелүү багыттары боюнча изилдөөлөрдүн жана инновациялардын натыйжаларын жарыялаган библиотекалык фонддун кеминде 5 журналынын электрондук ресурстарына кирүүнү камсыз кылуу керек.

5.3.3. Окуу процессин материалдык-техникалык жактан камсыздоо.

Бакалаврларды даярдоодогу НББПны ишке ашыруучу ЖОЖ атайын багыттагы приборлорду, жабдууну жана программалык - аппараттык каражаттарды өзүнө камтыган материалдык-техникалык базасы болушу керек жана алар ЖОЖдун окуу планында каралган студенттердин лабораториялык, дисциплиналык жана дисциплиналар аралык даярдоонун бардык түрлөрүн, практикалык жана илим-изилдөө иштерин жүргүзүүнү камсыз кылышат жана пайдаланылып жаткан санитардык жана өрткө каршы эрежелерине жана ченемдерине дал келишет.

ЖОЖ окутуунун техникалык каражаттары, жабдуулары, Интернетке туташуу мүмкүнчүлүгү бар компьютердик техника менен жабдылган жана окуу процессин бакалаврды даярдоо программасына ылайык камсыз кылуу үчүн зарыл болгон лабораториялар жана окуу аудиториялары болушу керек, жана алардын курамы сабактардын (модулдардын) жумушчу программаларында аныкталат.

Жабдууну өзүнүн виртуалдык үлгүсү менен алмаштырууга жол берилет.

Студент ЖОЖтун жана бакалаврларды даярдоодогу билим берүү программасынын бардык электрондук маалыматтык ресурстарына аралыктан кирүү мүмкүнчүлүгүнө ээ болушу керек.

5.3.4 Бүтүрүүчүлөрдү даярдоонун сапатын баалоо.

Жогорку окуу жай бакалаврларды даярдоонун сапатынын кепилдигин камсыз кылууга милдеттүү.

Бакалаврларды даярдоодогу НББПны өздөштүрүүнүн сапатын баалоо студенттердин жетишүүсүнүн учурдагы көзөмөлүн, аралык аттестациясын жана бүтүрүүчүлөрдүн мамлекеттик жыйынтыктоочу аттестациясын камтышы керек.

Ар бир сабак боюнча студенттин учурдагы көзөмөлүнүн жана аралык аттестациясынын конкреттүү формалары жана процедуралары ЖОЖ тарабынан өз алдынча иштелип чыгат жана окутуунун биринчи айында студентке маалымдалат.

Студенттердин жеке жетишкендиктери бакалаврды даярдоодогу тийиштүү НББПнын этаптык талаптарына шайкеш келүүсүн аттестациялоо (жетишүүнүн учурдагы көзөмөлү, аралык аттестациясы) үчүн билимин, билгендерин жана өздөштүргөн компетенцияларынын деңгээлин баалоого мүмкүндүк берүүчү типтүү тапшырмаларын, сыноо иштерин, тесттерди жана текшерүү ыкмаларын камтыган баалоо каражаттарынын фонддору ЖОЖдо иштелип чыгат жана бекитилет.

Студенттердин жетишүүсүнүн учурдагы сынагынын, аралык аттестациясынын программалары студенттердин келечектеги кесиптик ишмерлүүлүгүнүн шарттарына максималдуу жакындашуусу үчүн ЖОЖдо щарттар түзүлүшү керек – ал үчүн, конкреттүү сабактын окутуучуларынан башка, тышкы серепчилер катары жумуш берүүчүлөр, башка сабактын окутуучулары жана башкалар активдүү адистер иштегенге тартылат.

Студенттерге, жалпысынан, окуу процессинин мазмунун, уюштуруусун жана сапатын, ошондой эле айрым окутуучулардын иштерин баалоо мүмкүндүгү берилиши керек.

Мамлекеттик жыйынтыктоочу аттестация мамлекеттик экзамендерге даярданууну жана аларды тапшырууну, бүтүрүүчү квалификациялык ишин аткарууну жана коргоону камтыйт (эгерде ЖОЖ бүтүрүүчү квалификациялык ишин мамлекеттик жыйынтыктоочу аттестациянын курамына киргизилсе).

Бүтүрүүчү квалификациялык иштин мазмунуна, көлөмүнө жана структурасына болгон талаптар, НББПнын профилин эске алуу менен, колдонуудагы Кыргыз Республикасынын жогорку окуу жайларынын бүтүрүүчүлөрүнүн жыйынтыктоочу мамлекеттик аттестациясы жөнүндөгү Жобонун жана ушул ЖКББ МББСнын негизинде аныкталат.

**590100 «Маалыматтык коопсуздук**» даярдоо багыты боюнча жогорку кесиптик билим берүүнүн Мамлекеттик билим берүү стандарты базалык ЖОЖ – Н. Исанов атындагы Кыргыз мамлекеттик курулуш, транспорт жана архитектура университетинин алдындагы маалыматтык коопсуздук тармагында билим берүү боюнча Окуу-усулдук бирикмесинде (ОУБ) иштелип чыккан.

ОУБдун төрагасы,

Н. Исанов атындагы КГУСТАнын

биринчи проректору, т.и.к., доцент Т.Т. Саткыналиев

ОУБдун «Маалыматтык коопсуздук»

бөлүмүнүн төрагасы, КМКТАУнун

«Маалыматтык системалардын

коопсуздугун камсыздоо» кафедрасынын

башчысы, т.и.к., доцент А.А. Абдулаев

«Эсептөө техникасы жана

каражаттарды автоматташтыруу»

биргелешкен ишканасынын башкы

директору, т.и.к. А.А.Тороев

«РСК Банк» ААКнун коопсуздук

кызматын техникалык колдоонун

жетекчиси К.К. Дербишалиев

М. Адышов атындагы ОшТУнун

окуу иштери боюнча проректор,

т.и.к., доцент Ж.Б. Матисаков

Жогорку кесиптик билим берүүнүн мамлекеттик билим берүү стандартын иштеп чыгууда кесиптик ишмердүүдүктүн маселелеринин жана кесиптик компетенцияларынын тизмеси жумуш берүүчүлөрдүн-маалыматтык коопсуздук тармагындагы жетектөөчү адистердин катышуусу менен түзүлдү:

КРнын МТжБ боюнча МКнин «Соцсервис»

мамлекеттик ишканасынын директору А.Т. Абдылдаев

КРнын МТжБ боюнча МКнин «Инфоком»

мамлекеттик ишканасы, маалыматтык

коопсуздук бөлүмүнүн башчысы М.К. Осмонов

«Мегалайн» ААК, ички аудит кызматынын

көзөмөлдөө инженери Р.И. Осмоналиев

КРнын Улуттук банкы, КМКБнын

маалыматтык коопсуздук боюнча

башкы администратор А.Т. Тиленбаев